open-index/open-wikipedia-markdown huggingface dataset:
சோகன் அல்வா

**சோகன் அல்வா** (*Sohan halwa*) என்பது இந்தியாவின் பழைய தில்லியின் பாரம்பரிய முகலாய இனிப்பு ஆகும். இது இந்திய துணைக்கண்டத்தில் பிரபலமானது. முகலாய காலத்திலிருந்தே இது பிரபலமானது.
thumb| சராய்கி சோகன் அல்வா
சோகன் அல்வா தண்ணீர், சர்க்கரை, பால் மற்றும் சோளமாவு கலந்து கெட்டியாகும் வரை கொதிக்க வைத்துத் தயாரிக்கப்படுகிறது. குங்குமப்பூ வாசனைக்காகப் பயன்படுத்தப்படுகிறது. கடாயில் ஒட்டாமல் இருக்க நெய் பயன்படுத்தப்படுகிறது. பாதாம், பிஸ்தா, ஏலக்காய் விதைகள் சேர்க்கப்படுகின்றன. இந்தியத் துணைக் கண்டத்தில் உள்ள மற்ற அல்வா உணவுகளைப் போலல்லாமல், இது மத்தியக் கிழக்கு நாடுகளில் தயார் செய்வதுபோன்று திடமானது.

## வரலாறு
வலது|thumb|சோகன் அல்வா கடை சோகன் அல்வா இரண்டாம் ஷா ஆலம்ஆட்சியின் போது நிறுவப்பட்ட கந்தேவாலா இனிப்புக் கடையில் சோகன் அல்வா தயாரிக்கப்பட்டதாக அறிய வருகிறது. இந்த இனிப்புக் கடை மக்களால் பிரபலமாக விரும்பப்பட்ட இனிப்பகமாக இருந்தது. ஆனால் 2015- இல் இலாபம் இல்லாததால் கடை மூடப்பட்டது.

இந்த இனிப்பு முதலில் கரிபோலியில் (இந்தி) *சோகன்* என்று அழைக்கப்பட்டது. *சோபன்* என்ற சமசுகிருத வார்த்தையிலிருந்து இதன் பெயர் உருவானது. ஜான் டி. பிளாட்சின் உருது, பழைய இந்தி மற்றும் ஆங்கிலம் அகராதியின்படி, இந்த இனிப்புக்கு சோகன் லால் எனப் பெயரிடப்பட்டது.

சோகன் அல்வா பாக்கித்தானிய உணவு வகைகளில், குறிப்பாக சராய்கி உணவு வகைகளில் மிக முக்கியமான பகுதியாகும். முல்தானி அல்லது ஹபீஸ் சோகன் அல்வா என அழைக்கப்படும் அதன் வகைகளில் ஒன்று, பாக்கித்தானிலும், உலகெங்கிலும் உள்ள பாக்கித்தானிய புலம்பெயர்ந்த மக்களிடையேயும் மிகவும் பிரபலமாக உள்ளது.

## வணிக உற்பத்தி
சோகன் அல்வா பல தசாப்தங்களாகப் பாரம்பரிய மிட்டாய் தயாரிப்பவர்களால் வணிக ரீதியாகத் தயாரிக்கப்படுகிறது. இது எளிதில் உடையக்கூடியது. பொதுவாக 5-6 மிமீ தடிமன் கொண்ட வட்டுகளாக அல்லது சதுர வடிவில் துண்டுகளாகத் தயாரிக்கப்படுகிறது. இது பொதுவாக நுணுக்கமாக வடிவமைக்கப்பட்ட உருளிகளில் பொதியிடப்படுகிறது. சமீபத்திய ஆண்டுகளில் பிற பொதிகளிலும் இடப்படுகிறது.

## மேலும் பார்க்கவும்
*அல்வா
*சோன் பப்டி

## மேற்கோள்கள்

பகுப்பு:இந்திய இனிப்பு உணவுகள்
ரீமா காக்தி

**ரீமா காக்தி** ( *Reema Kagti* ) என்பவர் ஓர் இந்திய திரைப்பட இயக்குநர் மற்றும் திரைக்கதை எழுத்தாளர் ஆவார். இவர் குறிப்பாக இந்தித் திரைப்பட துறையில் பணிபுரிந்து வருகிறார்.  இவர் விமர்சன ரீதியாக பாராட்டப்பட்ட *ஹனிமூன் டிராவல்ஸ் பிரைவேட் லிமிடெட்*  (2007) என்ற படத்தின் மூலம் இயக்குநராக அறிமுகம் ஆனார். அதைத் தொடர்ந்து நியோ-நோயர், *தலாஷ்* (2012) மற்றும் வரலாற்று விளையாட்டு நாடகத் திரைப்படமான *கோல்ட்* (2018) ஆகிய படங்களை இயக்கினார். ரீமா, ஜோயா அக்தருடன் இணைந்து டைகர் பேபி பிலிம்ஸ், என்ற பெயரிலான திரைப்படம் மற்றும் வலை பணியகத்தை  2015 ஆம் ஆண்டு அக்டோபர் மாதத்தில் நிறுவினார்.

## ஆரம்ப கால வாழ்க்கை
ஒரு நேர்காணலில், ரீமா காக்டி கூறுகையில், இவர் அசாமின் தின்சுகியா மாவட்டத்தின் போர்ஹாப்ஜானைப் பூர்வீகமாகக் கொண்டவர்.  அவரது தந்தை ஒரு பண்ணை நடத்தி வருபவர் ஆவார். தில்லியில் பள்ளிப்படிப்பை முடித்த இவர் பிறகு, தனது வளரிளம் பருவத்தில் மும்பைக்கு குடிபெயர்ந்ததாகவும் தன் நேர்காணலில் கூறினார்.

## தொழில்
இவர் ஒரு அசாமி குடும்பத்தில் ரீமா காக்தி என்ற பெயரில் பிறந்தார். இவர் இப்போது காக்தியை தனது கடைசிப் பெயராகப் பயன்படுத்துகிறார். பர்கான் அக்தர் ( *தில் சஹ்தா ஹை*, *லக்சயா* ), அசுதோஷ் கோவாரிகர் ( *[[லகான்]]* ), ஹனி இரானி ( *அர்மான்* ), மீரா நாயர் ( *வேனிட்டி ஃபேர்* ) உள்ளிட்ட பல முன்னணி இயக்குநர்களிடம் ரீமா உதவி இயக்குநராகப் பணியாற்றியுள்ளார்.

எக்ஸெல் என்டர்டெயின்மென்ட் திரைப்பட நிறுவனம் தொடங்கப்பட்டதில் இருந்து இவர் அதன் ஒரு கூட்டாளியாக இருந்து வருகிறார். ஏனெனில் இவர் பர்கான் அக்தர் மற்றும் சோயா அக்தர் இருவரின் அனைத்து திரைப்படங்களிலும் விளம்பரங்களிலும் இன்றுவரை உதவியாளராக இருந்திருக்கிறார். ரீமா மற்றும் ஜோயா அக்தர் இருவரும் இணைந்து டைகர் பேபி பிலிம்ஸ் என்ற திரைப்பட தயாரிப்பு நிறுவனத்தை அக்டோபர் 2015 இல் நிறுவினர்.

### இயக்குநர் வாழ்க்கை
*2006 இல்  ஹனிமூன் டிராவல்ஸ் பிரைவேட் லிமிடெட்*  படத்தின் மூலம் இயக்குநராக இவர் அறிமுகமானார் . அவரது அடுத்த படமான *தலாஷ்*, படத்தில் ஆமிர் கான், ராணி முகர்ஜி மற்றும் கரீனா கபூர் நடித்தனர்.  சஸ்பென்ஸ் நாடகப் படமான இது விமர்சன ரீதியாக பாராட்டப்பட்டது. இவர் அண்மையில் இயக்கிய படமான *கோல்ட்*, இந்திய விடுதலைக்குப் பிறகு இந்தியா வென்ற முதல் ஒலிம்பிக் தங்கப் பதக்கத்தைப் பற்றிய திரைப்படமாகும். இதன் பின்னர் இவர் *தஹாத் என்ற* பரபரப்பூட்டும் வலைத் தொடரை இயக்கினார்.

## திரைப்படவியல்

; உதவி இயக்குநராக

## விருதுகள்

## மேற்கோள்கள்

## வெளி இணைப்புகள்

* 
* Reema Kagti: Filmography and Profile

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண் திரைக்கதை எழுத்தாளர்கள்
பகுப்பு:இந்தியப் பெண் திரைப்பட இயக்குநர்கள்
பகுப்பு:வாழும் மக்கள்
ஸ்ரீசூக்தம்

**ஸ்ரீசூக்தம்** அல்லது **சிறீசூக்தம்** (ஆங்கிலம்: *Śrī Sūkta*; ; Śrīsūktam) என்பது இந்து தெய்வமான இலக்குமியைப் போற்றும் மிகப்பழமையான  சமசுகிருத பக்தி பாடல்களாகும். தேவியை வழிபாடு செய்வதற்காக சமசுகிருத மொழி இலக்கணப்படி இப்பாடல் பாராயணம் செய்யப்படுகிறது. ரிக்வேதத்தின் பிற்சேர்க்கைகளாகக் கருதப்படும் ரிக்வேத கிலானிகளில் காணப்படும் இப்பாடல் பௌத்த காலத்திற்கு முந்தையவை ஆகும்.

## உரை
கடவுள் ஸ்ரீ பலமுறை பல பழைய வேத பாடல்களில் தோன்றியுள்ளார். இவர் மங்களகரமான அரச குணங்களின் உருவகமாக கருதப்படுகிறார்.  இப்பாடல் ஸ்ரீ மற்றும் இலட்சுமிக்கு இடையிலான ஒற்றுமை குறிக்கும் முதல் உரையாக இருக்கலாம். அக்னியுடனும் தொடர்புடையது.  பிந்தைய இதிகாச காலத்திலிருந்து (பொ.ஊ. 400), ஸ்ரீ-இலட்சுமியை  விஷ்ணுவின் மனைவியாகவோ அல்லது துணைவியாகவோ தொடர்புபடுத்துகிறனர்.  

ஸ்ரீயை மகிமை வாய்ந்தவர், அலங்காரமானவர், அரசவைத் தெய்வம், தங்கம் போன்ற பளபளப்பானவர், நெருப்பு, சந்திரன், சூரியன் போன்ற பிரகாசமுள்ளவர் என்று விவரிக்கிறது. தங்கம், கால்நடைகள், குதிரைகள், உணவு வடிவில் புகழ், வள்ளன்மை மிகுதியை வழங்குபவள் என்று அழைக்கப்படுகிறாள்; தேவை, பசி, தாகம் வறுமையுடன் தொடர்புடைய அலட்சுமியை வெளியேற்றும்படி மன்றாடப்படுகிறாள்.

## ஒப்பித்தல்
இது பஞ்ச-சூக்தங்களில் ஒன்றாகும். திருக்கோயில்களில் திருமஞ்சனத்தின் போது ஓதப்படும்.

## தரவுகள்

## மேற்கோள்கள்
* 
* 
* 
* 
* 
* 

## வெளியிணைப்புகள்
* சமஸ்கிருத மூலமும் ஆங்கில மொழிபெயர்ப்பும்
* &nbsp;

பகுப்பு:பக்தி பாடல்கள்
பகுப்பு:சமசுகிருத இலக்கியம்
பகுப்பு:வேதங்கள்
பகுப்பு:சமசுகிருத நூல்கள்
மூக்கணி

thumb| மூக்கணி அணிந்த இந்திய மணமகள்
**மூக்கணி**  என்பது பல நூற்றாண்டுகளுக்கு முன்பிருந்த சிந்து சமவெளி நாகரிகத்திலிருந்தே இந்தியாவில் பெண்களின் அலங்காரத்தில் முக்கிய பங்களிக்கும் ஒரு வகை முக நகையாகும்.

## அம்சங்கள்
**மூக்கணி** அல்லது **மூக்குச் சங்கிலி** என்பது மூக்கிலும்  காதிலும் துளையிட்டு ஏற்படுத்தும் துளைகளுக்கு இடையே இணைத்து போடப்படும் ஒரு அணிகலனாகும். பொதுவாக, "சங்கிலிகளாக" அல்லது சங்கிலி இணைப்புகளாக, இருக்கும் இவ்வணி  (எப்போதும் இல்லை என்றாலும்) பெரும்பாலும் தங்கம், வெள்ளி போனற உலோகங்களால் செய்யப்பட்டும். சில சமயங்களில் இவை செபமாலை மணிகளைப் போன்றும் செய்யப்படலாம். இந்த அணிகலணில் மணிகள், ஜிமிக்கிகள் போன்றவை அலங்காரத்திற்காக இணைக்கப்படும்.

## வரலாறு
மூக்கணி பொதுவாக பல நூற்றாண்டுகளாக தெற்காசியா மற்றும் வட ஆப்பிரிக்காவில் (சூடான்) உள்ள பெண்களால் அணியப்பட்டு வருகிறது. இந்தியாவில் பெண்கள் 6 ஆம் நூற்றாண்டிற்கு முன்பே அணிந்து வருவது பல்வேறு இந்திய சிற்பங்கள், ஓவியங்கள் வழியாகத் தெளிவாக அறியலாம்.

பெரும்பாலும் திருமண விழாக்களில் இது முக்கியமாக அணியப்படுகிறது. திருமண நாள் இரவில், மணமகள் மூக்குச் சங்கிலியை கட்டாயம் அணிந்திருக்க வேண்டும் என்று இந்து பாரம்பரியம் வலியுறுத்துகிறது, அது ஒரு சங்கிலியால் காதில் அல்லது த்லைமுடியுடன் இணைக்கப்பட்டுள்ளது. 

மூக்கு சங்கிலி இரண்டு காரணங்களுக்காக பெண்களால் அணியப்படுகிறது: முதலில் திருமணத்தின் தெய்வமாக கருதப்படும் பார்வதி தேவிக்கு மரியாதை மற்றும் பக்தியைக் காட்டவும்  இரண்டாவதாக ஆனால்  முதல் காரணத்திற்கு சமமான முக்கியத்துவம் வாய்ந்தான, தனது கணவரிடம் பக்தி மற்றும் அவருக்கு கீழ்ப்படிதலையும் குறிக்கிறது. இந்த நடைமுறை 12 ஆம் நூற்றாண்டின் முற்பகுதியில் இருந்து வருகிறது, அப்போது மணமகள்கள் கணவரின் சொத்தாகக் கருதப்பட்டனர், மேலும் கணவர் அறைக்குள் அவர்போது, இப்படி அலங்கருத்திருந்தால் அது மங்களகரமானதவும்  மகிழ்ச்சிக்கான பொருளாகவும் எண்ணப்படும் எனவே பெண்கள் தங்களை அலங்கரிக்க மூக்குச் சங்கிலியை அணிவார்கள்.

### துணைக் கலாச்சாரம்
தற்காலத்தில், கோதிக் ஒப்பனைக் கலாச்சாரத்தின் படி சமீபமாக மீண்டும் மூக்கு சங்கிலி அணிவது உலகம் முழுவதும் பரவலாக உயர்ந்துள்ளது. பல்வேறு துணை கலாச்சாரங்களில் அதன் பயன்பாட்டிற்காக அணியப்படுகிறது. 

## மேற்கோள்கள்

பகுப்பு:அணிகலன்கள்
கேட்டி பின்னரன்

**கேட்டி பின்னரன்** (பிறப்பு:22 சனவரி 1971)  2002 இல் பிராட்வே நாடகமான *நொய்சஸ் ஆஃப்* மற்றும் இசை சார்ந்த *பிராமிசஸ், பிராமிசஸ்* ஆகியவற்றில் டோனி விருது பெற்ற நடிப்பிற்காக பிரபலமான ஒரு அமெரிக்க நடிகை ஆவார்.

## ஆரம்ப கால வாழ்க்கை
பின்னெரன் சிகாகோவில்  பிறந்தார். அவர் புளோரிடாவின் மியாமியில் வளர்ந்தார், அங்கு அவர் நியூ வேர்ல்ட் சுகூல் ஆஃப் ஆர்ட்ஸ் உயர்நிலைப் பள்ளியில் பயின்றார். அவர் 19 வயதில் நியூயார்க் நகரத்திற்குச் சென்று நடிப்பைப் படிக்கச் சென்றார். பிட்ஸ்பர்க்கில் உள்ள கார்னகி மெலன் பல்கலைக்கழகத்தில்  ஒரு வருடம் பயின்றார்.

## வாழ்க்கை
ஜார்ஜ் ஏ. ரோமெரோவின் *நைட் ஆஃப் தி லிவிங் டெட்* படத்தின் மறு தயாரிப்பில் ஜூடி ரோஸாக ஃபின்னரனின் மிகப்பெரிய திரைப்பட பாத்திரம் இருந்தது. *யு'வ் காட் மெயில்*, *[[சிக்கன் லிட்டில் (2005 திரைப்படம்)|சிக்கன் லிட்டில்]]*, *லிபர்ட்டி ஹைட்ஸ்*, *பிவிட்ச்ட்*, *மிஸ் கான்ஜெனியலிட்டி 2: ஆர்ம்ட் அண்ட் ஃபேபுலஸ்*, மற்றும் *டெத் டு ஸ்மூச்சி* ஆகியவை அவரது திரைப்படங்களில் அடங்கும்.

அவர் *வொண்டர்ஃபால்ஸ்* என்ற தொலைக்காட்சி தொடரில் இணைந்து நடித்தார். ஃபாக்ஸ் நிகழ்ச்சியான *தி இன்சைட்*, குறுகிய கால சிபிஎஸ் நிகழ்ச்சியான *பிராம் & ஆலிஸில்* நடிகர்களின் ஒரு பகுதியாகவும், *ஃப்ரேசியர்*, *செக்ஸ் அண்ட் தி சிட்டி* மற்றும் *ஓஸ்* போன்ற நிகழ்ச்சிகளிலும் அவர் இடம்பெற்றார். 2007 இல் ஃபின்னரன் புதிய தொடரான *டிரைவில்* முக்கியக் கதாபாத்திரமான அலெக்ஸ் டல்லியின் (நாதன் ஃபிலியன்) சகோதரியாக நடித்தார்.

2012 இல், அவர் ஃபாக்ஸ் நிகழ்ச்சியான *ஐ ஹேட் மை டீனேஜ் டாட்டரில்* இணைந்து நடித்தார். 2013 முதல் 2014 வரை, அவர் NBC நிகழ்ச்சியான *தி மைக்கேல் ஜே. ஃபாக்ஸ் ஷோவில்* லீ ஹென்றியாக நடித்தார். அவர் நெட்ஃபிக்ஸ் தொடரான *ப்ளட்லைனிலும்* தோன்றினார். ஏப்ரல் 2019 இல், *ஒய் வுமன் கில்லில்* ஃபின்னெரன் நவோமியாக மீண்டும் நடிக்கவிருப்பதாக சிபிஎஸ் அறிவித்தது. 2022 இல், Finneran எச்பிஓ இல் *தி கில்டட் ஏஜில்* நடித்தார்.

1997-98இல் நீல் சைமனின் *முன்மொழிவுகளின்* அசல் பிராட்வே தயாரிப்பில் பேஷன் மாடலாக நடித்தார். 1998 ஆம் ஆண்டு *காபரேட்டின்* பிராட்வே மறுமலர்ச்சியில் சாலி பவுல்ஸ் மற்றும் கெவின் ஸ்பேசிக்கு எதிரே 1999 ஆம் ஆண்டு *தி ஐஸ்மேன் கம்த்தின்* பிராட்வே மறுமலர்ச்சியில் நடித்தார். டிம் கரி *,* ஜான் குவாரின் *போசம்ஸ் அண்ட் நெக்லெக்ட்* மற்றும் *ஸ்மெல் ஆஃப் தி கில்*, கிறிஸ்டன் ஜான்ஸ்டனுடன் அவர் மை ஃபேவரிட் இயர் ஆகியவற்றிலும் தோன்றினார்.

பிராட்வே மறுமலர்ச்சியான *நொய்ஸ் ஆஃப்* ப்ரூக் ஆஷ்டனாக நடித்ததற்காக 2002 இல் ஒரு நாடகத்தில் சிறந்த நடிகைக்கான டோனி விருதையும் டிராமா டெஸ்க் விருதையும் வென்றார். 2011 ஆம் ஆண்டில் அவர் ஸ்டீபன் சோன்ஹெய்ம் மற்றும் ஜார்ஜ் ஃபர்த் ஆகியோரால் அதே பெயரில் 1970 ஆம் ஆண்டு படமாக்கப்பட்ட பதிப்பான ஆமி இன் *கம்பெனி* பாத்திரத்தில் நடித்தார். 2012 ஆம் ஆண்டு பிராட்வேயில் வெளியான *அன்னி* இசையில் மிஸ் ஹன்னிகனாக ஃபின்னெரன் நடித்தார்.

## தனிப்பட்ட வாழ்க்கை
பின்னரன் மற்றும் நடிகர் டேரன் கோல்ட்ஸ்டைன் ஆகஸ்ட் 22, 2010 இல் திருமணம் செய்துகொண்டனர்; தம்பதியருக்கு இரண்டு குழந்தைகள் உள்ளனர்.

## மேற்கோள்கள்

பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க நாடக நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:வாழும் மக்கள்
பகுப்பு:1971 பிறப்புகள்
டெர்பியம்(III) பெர்குளோரேட்டு

**டெர்பியம்(III) பெர்குளோரேட்டு**  (*Terbium(III) perchlorate*) என்பது Tb(ClO4)3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். டெர்பியம்(III,IV) ஆக்சைடுடன் பெர்குளோரிக் அமிலத்துடன் சேர்த்து வினைபுரியச் செய்து இந்த டெர்பியம்(III) உப்பு உருவாகிறது. பெர்குளோரேட்டுகள் ஒருங்கிணைக்கப்படாத அயனிகள் என்பதால்  டெர்பியம்(III) அணைவுச் சேர்மங்களை உருவாக்குவதற்கான தொடக்கப் பொருளாக இதைப் பயன்படுத்தலாம். எடுத்துக்காட்டாக, அலானினுடன் டெர்பியம்(III) பெர்குளோரேட்டு ஈடுபடும் வினையில் ஓர் அணைவுச் சேர்மம் உருவாகிறது. இந்த அணைவுச் சேர்மத்தின் கார்பாக்சிலேட்டுப் பகுதியின் நான்கு அலானின் அலகுகள் இரண்டு டெர்பியம் அணுக்களுக்கு இடையே பாலம் அமைக்கின்றன. டெர்பியம் கொண்ட உலோக-கரிமக் கட்டமைப்பு பொருட்களை தயாரிக்க இது பயன்படுத்தப்படுகிறது.

## மேற்கோள்கள்

பகுப்பு:டெர்பியம் சேர்மங்கள்
பகுப்பு:பெர்குளோரேட்டுகள்
கருநாட்டுக்கேணி

**கருநாட்டுக்கேணி** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்குத் தென்கிழக்கே சுமார் 30 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
தனியார் பள்ளி

thumb| முன் தொடக்கக் கல்வி நிலையில் (2015) தனியார் நிறுவனங்களில் பதிவு செய்யப்பட்ட பங்கு விவரம்
thumb| ஆரம்பக் கல்வி நிலையில் தனியார் நிறுவனங்களில் பதிவு செய்யப்பட்ட பங்கு விவரம் (2015)
ஒரு **தனியார் பள்ளி** (Private school) என்பது ஒரு அரசுப் பள்ளியைப் போலன்றி அரசாங்கத்தால் நிர்வகிக்கப்படாத அல்லது நிதியுதவி பெறாத பள்ளியாகும் .

தனியார் பள்ளிகள் ('சுயாதீனப் பள்ளிகள்' என்றும் அழைக்கப்படுகின்றன), தேசிய அல்லது உள்ளூர் அரசாங்கத்தைச் சார்ந்து இல்லாத பள்ளிகள் ஆகும். 
## வகைகள்
ஐக்கிய இராச்சியம் மற்றும் ஆத்திரேலியா, கனடா மற்றும் நியூசிலாந்து உள்ளிட்ட பல பொதுநலவாய நாடுகளில் இந்த வார்த்தையின் பயன்பாடு பொதுவாக தொடக்கக் கல்வி மற்றும் இடைநிலைக் கல்வி நிலைகளுக்கு மட்டுப்படுத்தப்பட்டுள்ளது, மேலும் இது பல்கலைக்கழகங்கள் அல்லது பிற மூன்றாம் நிலை நிறுவனங்களில் பயன்படுத்தப்படுவதில்லை.  வட அமெரிக்காவில் உள்ள தனியார் கல்வியானது முன்பள்ளி முதல் மூன்றாம் நிலை கல்வி நிறுவனங்கள் வரையிலான கல்வி நடவடிக்கைகளின் முழு வரம்பையும் உள்ளடக்கியுள்ளது.  

## நாடு வாரியாக

### இந்தியா
வலது|thumb| இந்தியாவின் மிசோரம் மாநிலத்தில் உள்ள அனாதியாலில் உள்ள ஒரு தனியார் பள்ளி மாணவர்கள்
இந்தியாவில், தனியார் பள்ளிகளானது சுயாதீனப் பள்ளிகள் என்று அழைக்கப்படுகின்றன, ஆனால் சில தனியார் பள்ளிகள் அரசாங்கத்திடம் இருந்து நிதி உதவி பெறுவதால், அவை உதவி பெறும் பள்ளிகள் என அழைக்கப்படுகிறது. எனவே, ஒரு தனியார் பள்ளி என்பது அரசிடம் இருந்து உதவி பெறாத சுதந்திரப் பள்ளி என வரையறுக்கப்படுகிறது. இவ்வாறான பள்ளிகளுக்கான கட்டிடங்களுக்கான நிலங்கள் அரசிடமிடருந்தோ அல்லது மானியமாகவோ வாங்கப்படுவதில்லை. அரசியலமைப்பில் ஒருங்கிணைந்த பட்டியலில் கல்வி இடம் பெற்றுள்ளதால் பள்ளிகளை நிர்வகிப்பது மத்திய அரசு மற்றும் மாநில அரசுகள் இரண்டின் அதிகாரத்திற்கு உட்பட்டது. துறையின் நிர்வாகத்திற்காக மாநிலங்கள் தங்கள் சொந்த விதிகள் மற்றும் ஒழுங்குமுறைகளை உருவாக்கும் போது, மத்திய அரசு பரந்த கொள்கை வழிகாட்டுதல்களை வழங்குவது நடைமுறையில் உள்ளது. நடுவண் இடைநிலைக் கல்வி வாரியம் மற்றும் இந்திய பள்ளி சான்றிதழ் தேர்வுகள் சபை ஆகியவை பல மாநிலங்களில் இருக்கும் முக்கிய தேர்வு வாரியங்கள் 

## குறிப்புகள்


## மேற்கோள்கள்


*

## வெளி இணைப்புகள்

* ஆஸ்திரேலியாவின் சுதந்திரப் பள்ளிகள் கவுன்சில்
* சுதந்திரப் பள்ளிகளின் தேசிய சங்கம் (அமெரிக்கா)
* கனடிய அங்கீகாரம் பெற்ற சுதந்திரப் பள்ளிகள்
* ஸ்காட்டிஷ் கவுன்சில் ஆஃப் இன்டிபென்டன்ட் ஸ்கூல்ஸ்
* சுதந்திர பள்ளிகள் சங்கம் UK
பகுப்பு:பள்ளி வகைகள்
அரசுப் பள்ளி

**அரசுப் பள்ளி** அல்லது **பொதுப் பள்ளி** என்பது அனைத்து மாணவர்களுக்கும் கட்டணம் ஏதுமின்றி கல்வி கற்பிக்கும் ஒரு தொடக்க , இடைநிலை அல்லது மேல்நிலைப்பள்ளியாகும். அத்தகைய பள்ளிகள் முழுமையாகவோ அல்லது பகுதியாகவோ வரிவிதிப்பு மூலம் நிதியளிக்கப்படுகின்றன.

அரசின் நிதியுதவி பெறும் பள்ளிகள் உலகின் ஒவ்வொரு நாட்டிலும் உள்ளன, இருப்பினும் அவற்றின் கட்டமைப்பு மற்றும் கல்வித் திட்டங்களில் குறிப்பிடத்தக்க வேறுபாடுகள் உள்ளன. அரசு நிதியுதவி பெறும் கல்வியானது பொதுவாக ஆரம்ப மற்றும் இடைநிலைக் கல்வியை உள்ளடக்கியது (4 வயது முதல் 18 வயது வரை).

## பிராந்தியம் மற்றும் நாடு வாரியாக

### ஆசியா

#### இந்தியா
ஆங்கிலேயர் ஆட்சியின் போது, பல மாநிலங்களில் உயர் கல்வி நிறுவனங்கள்            (சென்னை, கொல்கத்தா மற்றும் மும்பையில் உள்ள பல்கலைக்கழகங்கள் போன்றவை) அமைக்கப்பட்டன. பள்ளிக் கல்வியினைப் பொறுத்தமட்டில் ஆரம்ப, இடைநிலை மற்றும் மேல்நிலைப் பள்ளிகளை போதுமான அளவில் உருவாக்கப்படவில்லை. பிற உள்நாட்டு கல்வி முறைகள் இந்தியா முழுவதும் பல்வேறு வழிகளில் புத்துயிர் பெற்று வருகின்றன. தற்போதைய மதிப்பீட்டின்படி, அனைத்து இந்தியப் பள்ளிகளிலும் 80% அரசுப் பள்ளிகள் மாணவர்களுக்கு கல்வியினை வழங்குகிறது. இருப்பினும், பொதுக் கல்வியின் தரம் குறைவாக இருப்பதால் 27% இந்தியக் குழந்தைகள் தனியார் கல்வியில் உள்ளனர். சில ஆய்வுகளின்படி, தனியார் பள்ளிகள் பெரும்பாலும் அரசுப் பள்ளிகளை விட சிறப்பான கல்வியினை வழங்குகின்றன.   மாணவர்-ஆசிரியர் விகிதம் பொதுவாக அரசு பள்ளிகளை விட தனியார் பள்ளிகளில் மிகவும் குறைவாக உள்ளது, மேலும் போட்டி மனப்பான்மையினை மாணவர்களிடையே உருவாக்குகிறது. இந்தியாவில் கல்வியானது, பொதுத்துறை மற்றும் தனியார் துறையால் வழங்கப்படுகிறது, கட்டுப்பாடு மற்றும் நிதி ஆகியன கூட்டாட்சி, மாநிலம் மற்றும் உள்ளூர் எனும் மூன்று நிலைகளில் இருந்து வருகிறது. நாளந்தா பல்கலைக்கழகம் உலகின் மிகப் பழமையான கல்வி அமைப்பாகும். மேற்கத்திய கல்வியானது பிரித்தானிய ஆட்சியினால் இந்திய சமூகத்தில் வேரூன்றியது.

## மேற்கோள்கள்

பகுப்பு:அரசுப் பள்ளிகள்
மிட்டாய் தெரு

**எசு. எம். தெரு** (*S. M. Street*) என்பது **சுவீட்மீட் தெரு** என்பதன் சுருக்கம் ஆகும். இது **மிட்டாய் தெரு** என்றும் அழைக்கப்படுகிறது. இந்தக் கடைவீதி இந்தியாவின் கேரளாவில் கோழிக்கோட்டில் அமைந்துள்ளது. இது நடைபாதை கடைகள் அதிகம் நிறைந்த பகுதி ஆகும். இங்குள்ள பெரு வணிக நிறுவனங்களுக்கு மத்தியில் 160 ஆண்டுகள் பழமையான நெருப்புக் கோயிலும் உள்ளது.

## வரலாறு
மிட்டாய் தெருவின் வரலாறு ஜாமோரின் காலத்திலிருந்து தொடங்குகிறது. அப்போது ஆட்சியாளர் குசராத்தி இனிப்பு தயாரிப்பாளர்களை நகரத்தில் கடை அமைக்க அழைத்தார். இவர்கள் அரண்மனை சுவர்களுக்கு வெளியே கடைகள் அமைக்க இடமளிக்கப்பட்டது.

## பெயர் பற்றி
இனிப்பு மிட்டாய் மற்றும் அல்வா கடைகள் வரிசையாக இருந்த காலத்திலிருந்து இத்தெரு இப்பெயரைப் பெற்றது. இதன் மலையாளப் பெயர் ***மிட்டாய் தெருவு*** .

## புதுப்பித்தல்
மே 2017-இல், கட்டம் 1 தெருவை அழகுபடுத்தும் திட்டத்தின் ஒரு பகுதியாக 3.64 கோடி ஒதுக்கீடு செய்யப்பட்டது. சீரமைப்புப் பணியின் ஒரு பகுதியாக மேல்நிலை மின்கம்பிகள் அகற்றப்பட்டு தெருவின் ஓரங்களில் மின்விளக்கு கம்பங்கள் அமைக்கப்பட்டன. 23 திசம்பர் 2017 சனிக்கிழமை அன்று கோழிக்கோட்டில் புதுப்பிக்கப்பட்ட எசு. எம். தெருவை முதலமைச்சர் பினராயி விஜயன் முறைப்படி திறந்து வைத்தார்.

## கலாச்சாரத்தில்
எசு. எம். தெருவானது கேரள சாகித்திய அகாதமி விருது பெற்ற எஸ். கே. பொட்டெக்கட்டின் *ஒரு தெருவின் கதை என்ற* புத்தகத்தின் மையப் பொருளாகும். எஸ். கே. பொட்டேக்காட்டின் சிலை இத்தெருவை நோக்கி அமைக்கப்பட்டுள்ளது.

## பட தொகுப்பு

படிமம்:Mittayitheruv,_S.M.Street,_Kozhikode,_India.jpg
படிமம்:S_M_Street1.jpg


## மேற்கோள்கள்

பகுப்பு:கோழிக்கோடு மாவட்டம்
சாமா மலை

**சாமா மலை** (மலாய் மொழி: *Gunung Chamah*; ஆங்கிலம்: *Mount Chamah*) என்பது மலேசியாவின் கிளாந்தான் மாநிலத்தின் வடமேற்கு குவா மூசாங் மாவட்டத்தில் பேராக் எல்லைக்கு அருகில் உள்ள ஒரு மலையாகும். 

தித்திவாங்சா மலைகளின் வடக்குப் பகுதிக்குள் அமைந்திருக்கும் இது, கிளாந்தான் மாநிலத்தில் இரண்டாவது உயரமான மலையாகவும், மலாய் தீபகற்பத்தில்  ஐந்தாவது உயரமான மலையாகவும் உள்ளது. இந்த மலையின் உயரமானது கடல் மட்டத்திலிருந்து 2,172 மீ (7,126 அடி) என்ற அளவில் உள்ளது. 

## வரலாறு

கம்யூனிச கிளர்ச்சி காலத்தில், இந்தப் பகுதி சாதாரண குடிமக்களுக்கு வரம்பற்றதாக இருந்தது. இருப்பினும், 1980-களில் அட் யாயில் கையெழுத்திடப்பட்ட மலேசிய அரசாங்கத்திற்கும் கம்யூனிஸ்டுகளுக்கும் இடையிலான சமாதான ஒப்பந்தத்திற்குப் பிறகு, அதிகாரிகள் தித்திவாங்சா மலைத்தொடரில் காட்டில் மலையேற்றம் குறித்த தங்கள் விதிகளைத் தளர்த்தத் தொடங்கினர்.&#x5B; *[[விக்கிப்பீடியா:சான்று தேவை|<span title="This claim needs references to reliable sources. (November 2022)">மேற்கோள் தேவை</span>]]* &#x5D; 

## நடைபயணம்
சாமா மலை, G7 மலைகளில் ஒன்றாக இருப்பதால், அதன் வரையறுக்கப்பட்ட அணுகல் புள்ளிகளால் ஏறுவதற்கு ஒரு சவாலான மலையாக நிபுணர்களால் கருதப்படுகிறது. 

இப்பகுதி பெரும்பாலும் பெயரிடப்படாததாகவும் மற்றும் மலேசியப் புலிகளின் மக்கள்தொகையைக் கொண்ட இடமாக இருக்கிறது. இந்த காரணிகளின் காரணமாக, எந்த மலையேற்ற முயற்சியிலும் ஈடுபடுவோர் கவனமாக இருக்க வேண்டும்.

## ஏழு மலைகள்

தீபகற்ப மலேசியாவின் **G7** எனும்  (*G* என்பது *Gunung* எனும் மலாய்ச் சொல்: *மலை* என பொருள்படும்) மலைகளில் இதுவும் ஒன்றாகும். தீபகற்ப மலேசியாவின் மிக உயர்ந்த 7 மலைகளை ஜி7 மலைகள் என அழைக்கிறார்கள்.

மலேசிய தீபகற்பத்தில் உள்ள ஏழு உயரமான மலைகள் ஜி7 என அழைக்கப்படுகின்றன.

# G1 தகான் மலை – 2187மீ
# G2 கொர்பு மலை – 2183மீ
# G3 யோங் பெலார் மலை – 2181மீ
# G4 காயோங் மலை – 2173மீ
# G5 சாமா மலை – 2171மீ
# G6 யோங் யாப் மலை – 2168மீ
# G7 உலு செப்பாட் மலை – 2161மீ

கினபாலு மலை (4095 மீ) போன்ற நன்கு அறியப்பட்ட மலைகளுடன் ஒப்பிடும்போது, மேற்காணும் ஜி7 மலைகளின் உயரம் மிகவும் குறைவாக இருக்கலாம். ஆனாலும் இந்த மலைகளின் உயரத்தைக் கொண்டு அவற்றைக் குறைவாக மதிப்பிட்டுவிடக் கூடாது. இவை ஒவ்வொன்றும் 4000 மீட்டர் கொண்ட மலைகளை விட கடினமான கரடுமுரடான மலைகளாகும். இவற்றை மலைகளின் விலங்குகள் என அழைப்பதும் உண்டு.

## மேலும் பார்க்கவும்

* மலேசியாவில் உள்ள மலைகளின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:மலேசிய மலைகள்
நூபியா சிவப்புப் பூண்டு

[thumb|180px|நூபியா <small>(சிவப்பு நிறம்)</small>, [இத்தாலி]]
**நூபியா சிவப்புப் பூண்டு** (*Aglio Rosso di Nubia, Nubia Red Garlic, Paceco Garlic, Trapani Garlic*) என்பது வெள்ளைப்பூண்டு வகைகளில் ஒன்றாகும். இதன் வெளிப்புறம் வெள்ளை நிறமுள்ளதாகவும், உட்புறம் அடர்ந்த  செவ்வூதா நிறமுள்ளதாக இருக்கும். ஒவ்வொரு பூண்டும், பனிரெண்டு பூண்டு பற்கள் அடங்கியிருக்கும். இத்தாலி நாட்டின் சிசிலி தீவிலுள்ள பாசுகோ(Paceco) வட்டாரத்தில், முதன்மை பணப்பயிராக வளர்க்கப்படுகிறது.  இருப்பினும், இத்தாலியின் பிற இடங்களிலும் குறைவாக வளர்க்கப்படுகிறது. இத்தாலியன் பாரம்பரிய உணவுப் பட்டியலில் இது இருப்பதால், இதற்குரிய தனிச்சட்டங்களும் ஏற்படுத்தப்பட்டுள்ளன.

## மேற்கோள்கள்

பகுப்பு:பயிர்கள்
பகுப்பு:பூண்டு வகைகள்
இலண்டனில் உள்ள ஆரோக்கியம் மற்றும் மருத்துவ அருங்காட்சியகங்கள்

**இலண்டனில் உள்ள ஆரோக்கியம் மற்றும் மருத்துவ அருங்காட்சியகங்கள்** (*London Museums of Health & Medicine*) என்பது இங்கிலாந்தில் இலண்டன் நகரில் உள்ள உடல்நலம் மற்றும் மருத்துவம் தொடர்பான அருங்காட்சியகங்கள் ஆகும். இந்த அருங்காட்சியகங்கள் 1991-இல் ஒருங்கிணைக்கப்பட்டு ஒரு குழுவாகச் செயல்படுகிறது.

இந்த குழுவில் உள்ள அருங்காட்சியகங்கள் மற்றும் மருத்துவ நிறுவனங்கள்:

* அலெக்சாண்டர் பிளளெமிங் ஆய்வக அருங்காட்சியகம்
* மயக்க மருந்து பாரம்பரிய மையம்
* பார்ட்ஸ் நோயியல் அருங்காட்சியகம்
* பெத்லெம் மன அருங்காட்சியகம்
* பிரித்தானியப் பல் மருத்துவச் சங்க அருங்காட்சியகம்
* பிரித்தானியக் கண்ணாடி சங்க அருங்காட்சியகம்
* பிரித்தானியச் செஞ்சிலுவை அருங்காட்சியகம்
* செல்சியா இயற்பியல் பூங்கா
* புளோரன்ஸ் நைட்டிங்கேல் அருங்காட்சியகம்
* பவுன்லிங் அருங்காட்சியகம்
* பிராய்ட் அருங்காட்சியகம்
* அண்டேரியன் அருங்காட்சியகம்
* லாங்டன் டவுன் கற்றல் குறைபாடு அருங்காட்சியகம்
* தூய ஜான் அருங்காட்சியகம்
* பழைய செயல் அரங்க அருங்காட்சியகம் & ஹெர்ப் கேரட்
* அரச கழக தாவரவியல் பூங்கா, கியூ
* அரச செவிலியர் கல்லூரி நூலகம் & பாரம்பரிய மையம்
* மகப்பேறியல் மற்றும் மகளிர் மருத்துவ நிபுணர்களின் அரச கல்லூரி
* மருத்துவர்களின் அரச கல்லூரி
* இலண்டன் அரச மருத்துவமனை அருங்காட்சியகம்
* அரச மருந்தகச் சமூக அருங்காட்சியகம்
* அரச மருத்துவக் கழகம்
* அறிவியல் அருங்காட்சியகம்
* தூய பர்த்தலோமிவ் மருத்துவமனை அருங்காட்சியகம்
* புனித ஜோர்ஜ் அருங்காட்சியகம் மற்றும் காப்பகங்கள்
* வழிபாட்டு சங்கம்

*

## மேற்கோள்கள்

## வெளி இணைப்புகள்
* குழுவின் அதிகாரப்பூர்வ இணையதளம்

பகுப்பு:இலண்டனில் உள்ள நினைவுச் சின்னங்கள்
பகுப்பு:இலண்டன்
அமீ யாச்னிக்கு

**அமீ ஹர்ஷத்ரே யாஜ்னிக்** (*Amee Yajnik*) என்பவர் குஜராத் மாநிலத்தைச் சேர்ந்த இந்திய தேசிய காங்கிரசு அரசியல்வாதி ஆவார். இவர் 15 மார்ச் 2018 அன்று குசராத்திலிருந்து மாநிலங்களவைக்குப் போட்டியின்றித் தேர்ந்தெடுக்கப்பட்டார். குசராத்து அகமதாபாத்து நகரில் வசிக்கும் யாஜ்னிக் ஜே. எஸ். டி. கல்லூரியில் சட்டத்தில் முனைவர் பட்டத்தினையும், ஜே. எஸ். எம். கல்லூரியில் முது அறிவியல் பட்டத்தினைச் சட்டத்திலும், இசுடான்போர்ட் பல்கலைக்கழகத்தில் யு.எஸ்.ஏ. எம்.இ.இ., சுற்றுச்சூழல் மற்றும் சுற்றுச்சூழலில் முதுகலைப் பட்டத்தினையும், புது தில்லியில் உள்ள எல். ஏ. ஷா சட்டக் கல்லூரியில் இளநிலைச் சட்டப் படிப்பினையும், அகமதாபாத் எம். ஜி. அறிவியல் நிறுவனத்தில் இளம் அறிவியல் பட்டமும் பெற்றுள்ளார்.

## மேற்கோள்கள்

பகுப்பு:1959 பிறப்புகள்
பகுப்பு:குஜராத் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
ஏஞ்சலினா திகா

**ஏஞ்சலினா திகா** (*Angelina Tiga*) என்பவர் ஓர் இந்திய அரசியல்வாதி ஆவார். இவர் நாடாளுமன்ற உறுப்பினராக 1952 முதல் 1954 வரை பதவியிலிருந்தார். சார்க்கண்டு கட்சியின் உறுப்பினராக இவர் இந்திய நாடாளுமன்றத்தின் மேல் சபையான மக்களவையில் பீகாரைப் பிரதிநிதித்துவப்படுத்தினார்.

## மேற்கோள்கள்

பகுப்பு:இறந்த ஆண்டு குறிப்பிடப்படவில்லை
பகுப்பு:1909 பிறப்புகள்
பகுப்பு:மாநிலங்களவை உறுப்பினர்கள்
நயாரி வெல்லி

**நயாரி வெல்லி** (*Nyari Welly*-2 அக்டோபர் 1945 &#x2013; 21 அக்டோபர் 1988   ) என்பவர் ஓர் இந்திய அரசியல்வாதியும் அருணாச்சலப் பிரதேச மேனாள் சட்டமன்ற உறுப்பினரும் ஆவார். அருணாச்சலப் பிரதேசச் சட்டப் பேரவைக்குத் தேர்ந்தெடுக்கப்பட்ட முதல் பெண்மணி இவர் ஆவார்.

## சமூக ஆர்வலர்
வெல்லி, கமெங் மாவட்டத்தில், செப்பா துணைப்பிரிவின் பியாங் கிராமத்தில் பிறந்தார். முறையான கல்வி பயிலாத இவர், அரசியலுக்கு வருவதற்கு முன்பு சமூக ஆர்வலராக இருந்தார். வெல்லி 1970 மற்றும் 1974க்கு இடையில் பெண்கள் நல மையத்தின் சேப்பா கிளையின் தலைவராகப் பணியாற்றினார். 1976ஆம் ஆண்டு காங்கிரசு சேவா தளத்தின் சேப்பா கிளையின் பெண் அமைப்பாளராகப் பணியாற்றினார்.

## 1978 தேர்தல்
1978 அருணாச்சலப் பிரதேசச் சட்டப் பேரவைத் தேர்தலில் (மொத்தம் 86 வேட்பாளர்களில்) போட்டியிட்ட இரண்டு பெண் வேட்பாளர்களில் வெல்லியும் ஒருவர். இவர் செப்பா தொகுதியில் அருணாச்சல மக்கள் கட்சி வேட்பாளராகப் போட்டியிட்டார். இவர் 1,649 வாக்குகளுடன் (தொகுதியில் 25.44% வாக்குகள்) இரண்டாவது இடத்தைப் பிடித்தார்.

## 1980 தேர்தல்
1980 அருணாச்சலப் பிரதேசச் சட்டப் பேரவைத் தேர்தலில் செப்பா தொகுதியில் மீண்டும் போட்டியிட்ட இவர் பிபிஏ கட்சியின் வேட்பாளராகப் போட்டியிட்டார். இம்முறை இவர் 2,817 வாக்குகள் (43.28%) பெற்று, இந்தத் தொகுதியில் வெற்றி பெற்று, மாநிலத்தின் முதன் முதலில் தேர்ந்தெடுக்கப்பட்ட பெண் சட்டமன்ற உறுப்பினரானார். இருப்பினும், சிபோ காய் 1978ஆம் ஆண்டு சட்டமன்றத்தில் நியமன உறுப்பினராக இருந்ததால் இவர் சட்டமன்றத்தில் அமர்ந்த இரண்டாவது பெண். இந்திய தேசிய காங்கிரசு கட்சியின் மோடி செங்கியையும், இந்திய தேசிய காங்கிரசு (அ) கட்சியின் கவும்செங் ரினோவையும் வெல்லி தோற்கடித்தார். வெல்லியின் தேர்தல் வெற்றிக்கு இப்பகுதியில் சக்திவாய்ந்த மனிதராக இருந்த இவரது கணவரின் செல்வாக்கு காரணமாக அமைந்தது.

சட்டசபையில் குழந்தை திருமணம், பலதார மணம், வரதட்சிணை போன்ற பிரச்சினைகளை வெல்லி எதிர்கொண்டார். இந்த நடைமுறைகளைச் சட்டத்திற்குப் புறம்பாகச் செய்யும் மசோதாவைக் கொண்டு வந்தபோது, பேரவையின் ஆண் உறுப்பினர்கள் உரத்த குரலில் எதிர்ப்பு தெரிவித்தனர்.

## 1984 தேர்தல்
1984 அருணாச்சலப் பிரதேசச் சட்டப் பேரவைத் தேர்தலில் வெல்லி செப்பா தொகுதியைத் தக்க வைத்துக் கொண்டார். இந்த முறை இவர் இந்திய தேசிய காங்கிரசு வேட்பாளராக நிறுத்தப்பட்டார். இவர் 3,419 வாக்குகள் (35.35%) பெற்றார். சுயேச்சை வேட்பாளர் மேப் தாதாவை 43 வாக்குகள் வித்தியாசத்தில் தோற்கடித்தார். 1984 தேர்தலில், இரண்டாவது பெண், நோடிகிங் நம்போங் தொகுதியிலிருந்து, கமோலி மோசாங், சட்டசபைக்குத் தேர்ந்தெடுக்கப்பட்டார்.

## தனிப்பட்ட வாழ்க்கை
வெல்லி நிஷி மக்கள் பிரிவினைச் சார்ந்தவர். 2013ஆம் ஆண்டு வரை அருணாச்சல பிரதேச மாநில அரசாங்கத்தில் சுகாதாரம் மற்றும் குடும்ப அமைச்சராகப் பணியாற்றிய ஆட்டம் வெல்லியின் தாயார் ஆவார். இவருடைய முக்கிய பொழுதுபோக்கு தோட்டக்கலை மற்றும் கைப்பின்னல் ஆகும்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1988 இறப்புகள்
பகுப்பு:1945 பிறப்புகள்
பகுப்பு:அருணாச்சலப் பிரதேச அரசியல்வாதிகள்
பகுப்பு:அருணாச்சலப் பிரதேச சட்டமன்ற பெண் உறுப்பினர்கள்
ஜாவேப்லு சாய்

**ஜாவேப்லு சாய்** (*Jaweplu Chai*) என்பவர் ஓர் இந்தியப் பெண் நீதிபதி ஆவார். இவர் தற்போது நாட்டின் வடகிழக்குப் பகுதியில் உள்ள அருணாச்சலப் பிரதேசத்தில் நியமிக்கப்பட்டுள்ளார். 2013இல், சாய் தனது மாநிலத்தின் முதல் பெண் நீதிபதியானார். இவர் மேற்கு சியாங் மாவட்டத்தில் உள்ள பாசாரில் கூடுதல் மாவட்ட மற்றும் அமர்வு நீதிபதியாக நியமிக்கப்பட்டார்.

இந்தச் செயல்பாட்டில், சீனாவின் எல்லையோர மலைப்பாங்கான மாநிலத்தில் சுமார் 30,000 மக்கள்தொகை கொண்ட மிஷ்மி என்று அழைக்கப்படும் இவரது சமூகத்தில் சாய் முதல் வழக்கறிஞர் ஆனார். ஏப்ரல் 2013இல், அவர் அருணாச்சல பிரதேச நீதித்துறை தேர்வில் முதலிடம் பிடித்தார். தற்பொழுது சாய் யுப்பி மாவட்ட அமர்வு நீதிபதியாகப் பணியாற்றி வருகின்றார்.

## கல்வி
சாய் டி. சி. எம். அரசு மேல்நிலைப் பள்ளியிலும், தேசுவில் உள்ள அரசு எச். எசு. பள்ளியிலும் படித்தார். சாய் மேகாலயாவில் உள்ள சில்லாங்கில் உள்ள கல்லூரியில் இளங்கலைப் பட்டமும் சட்டப் பட்டமும் முடித்தார்.

## மேற்கோள்கள்

பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய நீதிபதிகள்
பகுப்பு:அருணாச்சலப் பிரதேச நபர்கள்
எலிப் பூண்டு

**எலிப் பூண்டு** (தாவர வகைப்பாடு: *Allium angulosum, mouse garlic*) என்பது பூண்டு இனங்களில் ஒன்றாகும். இது வட ஆசியப் பகுதிகள், நடு ஐரோப்பாவில் பரவலாகக் காணப்படுகிறது. பல்லாண்டு தாவரமான இவ்வினம், தோட்டங்களில் அழகுக்காகவே பெரும்பாலும் வளர்க்கப்படுகிறது. 50 செ. மீட்டர் வரை வளரும் தன்மையுடையது. சாலட் உணவில், இதன் இலைகளும், பூங்காய்களும் பயன்படுத்தப்படுகிறது. எனினும், அதிக அளவு பயன்படுத்தினால் இது உடல் நலத்துக்கு கேடு விளைவிக்கும் என கண்டறியப்பட்டுள்ளது.
## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

பகுப்பு:பூண்டு வகைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
கேரள செவிலியர்கள் மற்றும் மருத்துவச்சிகள் அவை

**கேரளா செவிலியர்கள் மற்றும் மருத்துவச்சிகள் அவை** என்பது இந்தியாவின் செவிலியர்கள் மற்றும் மருத்துவச்சிகள் சட்டம் 1953 இன் விதிகளின் கீழ் கேரள அரசால் அமைக்கப்பட்ட ஒரு தன்னாட்சி சட்டரீதியான அமைப்பாகும்.

கேரள அரசின் சுகாதாரம் மற்றும் குடும்ப நலத்துறையின் கீழ் ஒரு தன்னாட்சி அமைப்பாக செயல்படும் இது கேரளாவில் செவிலியர்கள் மற்றும் மருத்துவச்சிகள் கல்விக்கான ஒழுங்குமுறை அமைப்பாகும். இந்திய செவிலிய மன்றத்தால்  கண்காணிக்கப்படும் இந்த அவையானது தேர்ந்தெடுக்கப்பட்ட மற்றும் நியமன உறுப்பினர்களைக் கொண்டு இயங்குகிறது. 

மருத்துவர் கொச்சுத்ரேசியம்மா தாமஸ் இதன் முதல் பதிவாளராவார். தற்போதைய பதிவாளராக  ஆஷா. பி.நாயர்(பொறுப்பு) பணிபுரிந்து வருகிறார்.

## அவையின்செயல்பாடுகள்

* கேரளாவில் செவிலியர் கல்வியில் அனைத்து கல்லூரிகளிலும் ஒரே மாதிரியான பாடத்தரத்தை நிறுவுதல் மற்றும் பராமரித்தல்.
* கேரளாவிலிருந்து வெற்றிகரமான  செவிலியர்களை பதிவுசெய்யப்பட்ட செவிலியர் (அ) பதிவுசெய்யப்பட்ட மருத்துவச்சியாக (RN (அ) RM) பதிவு செய்தல்.
* பிற மாநிலங்களின் அங்கீகரிக்கப்பட்ட நிறுவனங்களில் கல்வித் தகுதி பெற்ற செவிலிய விண்ணப்பதாரர்களை பரஸ்பரம் பதிவு செய்தல்.
* கூடுதல் கல்வித் தகுதி: சிறப்பு செவிலியர் பட்டயப் படிப்பு, பட்டப்படிப்பு, முதுகலை படிப்பு, முனைவர் படிப்பு, முதுமுனைவர் படிப்புகளுக்கான பதிவைப் புதுப்பித்தல்.
* இந்தியாவிற்கு உள்ளேயும் வெளியேயும் உள்ள செவிலியர்களுக்கு பதிவு மற்றும் பட்டயச் சான்றிதழ்களை சரிபார்த்தல்.
* கல்லூரிகள் மற்றும் செவிலியர் பள்ளிகளுக்கு அங்கீகார அனுமதி அளித்தல் மற்றும் கல்வி நிறுவனங்கள் தரத்தை பராமரிக்கத் தவறினால் அங்கீகாரத்தை திரும்பப் பெறுதல்.
* பொது செவிலியர் மற்றும் மருத்துவச்சி (GNM), துணை செவிலியர் மற்றும் மருத்துவச்சி (ANM) மற்றும் சிறப்பு செவிலியர் பட்டயம் போன்ற இளங்கலை படிப்புகளை நடத்துதல்.
* சிறப்பு செவிலியர் பட்டயப் படிப்பு, பெண் சுகாதார மேற்பார்வையில் அடிப்படை பட்டயப் படிப்பு மற்றும் பெண் சுகாதார மேற்பார்வையாளர் தேர்வுகளை நடத்துதல்.
* செவிலியர் பட்டதாரிகளுக்கான தொடர் கல்வித் திட்டம் நடத்துதல்.
* பதிவைப் புதுப்பிப்பதற்காக கல்வி நிறுவனங்கள் மற்றும் மருத்துவமனைகளால் ஏற்பாடு செய்யப்படும் சி.என்.இ திட்டங்களுக்கு கடன் நேரம் வழங்குதல்.

## மேலும் பார்க்கவும்

* இந்தியாவில் நர்சிங்
* இந்திய நர்சிங் கவுன்சில்

## மேற்கோள்கள்

பகுப்பு:செவிலியம்
பெண் தொழில்முனைவோர் கூட்டமைப்பு

**பெண் தொழில்முனைவோர் கூட்டமைப்பு** (Confederation of Women Entrepreneurs - COWE) என்பது இந்தியாவின் தெலங்காணா மாநிலத்தின் ஐதராபாத்தில் (முன்னர் பிரிக்கப்படாத ஆந்திரா) 2004 ஆம் ஆண்டில் மகளிர் தொழில் முனைவோர் உணர்வை மேம்படுத்தும் நோக்கில் அரசு உதவியுடன் ஆறு வெற்றிகரமான முதல் தலைமுறை பெண் தொழில்முனைவோரை இயக்குநர்களாக கொண்டு ஆரம்பிக்கபட்ட ஒரு தன்னார்வ தொண்டு நிறுவன / சமூக அமைப்பாகும்.

## வரலாறு
சமூக மற்றும் பொருளாதார "தொழில்முனைவு மூலம் பெண்களை மேம்படுத்துவதில்" ஈடுபட்டுள்ள இது 22 டிசம்பர் 2004 அன்று இந்தியாவின் ஹைதராபாத்தில் உள்ள ஜூப்லி ஹாலில் ஆந்திரப் பிரதேசத்தின் மாண்புமிகு முதலமைச்சர் ஸ்ரீ ஒய்.எஸ்.ராஜசேகர ரெட்டி அவர்களால் திறந்து வைக்கப்பட்டது. 

உணவு பதப்படுத்துதல், தகவல் தொழில்நுட்பம், மருந்துகள், அச்சிடுதல், சிப்பமிடுத;, உற்பத்தி, சில்லறை விற்பனை, உற்பத்தி தொழில்கள், துணி மற்றும் பல துறைகளில் ஐநூறுக்கும் மேற்பட்ட பெண்தொழில்முனைவோர் உறுப்பினர்களைக் கொண்டுள்ள அமைப்பாக இயங்குகிறது.

ZDH-SEQUA  என்ற உலகளாவிய அமைப்புடன் இந்த அமைப்பும் பங்குதாரராக இருந்து இவ்விரு கூட்டாண்மை திட்டத்தின் ஆதரவுடன் இக்கூட்டமைப்பின் பிரதிநிதிகளின் ஆய்வுச் சுற்றுப்பயணங்களாக ஆஸ்திரேலியா, இலங்கை, ஜெர்மனி மற்றும் எகிப்து ஆகிய நாடுகளுக்கு சென்று அங்குள்ள பெண் தொழில்முனைவோரை கலந்து அதனை இந்தியாவில் எவ்வாறு பயன்படுத்தலாம் என கண்டறிந்து வருகிறார்கள்.

பெண் தொழில்முனைவோர் தங்கள் தயாரிப்புகளை காட்சிப்படுத்தவும், இந்தியாவிலும் வெளிநாட்டிலும் உள்ள உறுப்பினர் அமைப்புகளுடன் இணையவும், COWE தனது முதல் வர்த்தக கண்காட்சியான COWE வர்த்தக திருவிழாவை 26-28 அக்டோபர் 2007 அன்று ஹைதராபாத்தில் உள்ள நெக்லஸ் சாலையில் ஏற்பாடு செய்தது. அதன் தொடர்ச்சியாக 2008 ஆம் ஆண்டிலும் நடத்தப்பட்டது.  2009 ஆம் ஆண்டில் பெண்கள் தங்களுக்கு விருப்பமான துறைகளில் தொழில்முனைவோராக மாறுவதற்கும், தங்கள் தயாரிப்புகளை சந்தைப்படுத்த உதவுவதற்கும் பெண் தொழில்முனைவோர் கூட்டமைப்பு (COWE) ஏற்பாடு செய்த 3 நாள் திருவிழா ஹைதராபாத்தின் நெக்லஸ் சாலையில் உள்ள பீப்பிள்ஸ் பிளாசாவில் நடத்தப்பட்டது.

பெண்கள் சந்திக்கவும், ஒத்துழைக்கவும், பெண்கள் தலைமையிலான வணிகங்களைக் கொண்டாடவும் உதவும் வகையில் 2022 ஆம் ஆண்டில் மார்ச் 11, 12 மற்றும் 13 ஆகிய மூன்று நாட்கள் நடத்தப்பட்டது.

## நிறுவன உறுப்பினர்கள்

* திருமதி ஷைலஜா ரெட்டி
* செல்வி சுமன்குமார்
* திருமதி உமாகுர்கா
* செல்வி சௌதாமினி
* திருமதி சந்தியா ரெட்டி
* திருமதி கிரிஜா ரெட்டி

## நிர்வாகக் குழு உறுப்பினர்கள் (2016-2017)

* திருமதி கீதா கோட்டி, தலைவர்
* திருமதி ஆர்.ராமாதேவி, துணைத் தலைவர்
* வந்தனா மகேஸ்வரி, தேசிய செயலாளர்
* செயலாளர் திருமதி அலரி லலிதா
* திருமதி நீரஜா ரெட்டி, ஜே.டி. செயலாளர்
* செல்வி ஜியோஸ்ட்னா செருவு, பொருளாளர்
* திருமதி பி.கிரிஜா, முன்னாள் தலைவர்

## இவ்வமைப்பைப்பற்றி வெளிவந்துள்ள செய்திகள்

* COWE ஆனது ஒரு வணிக கண்டுபிடிப்பு மையத்தை அமைத்துள்ளது, இது உலகெங்கிலும் உள்ள பெண் தொழில்முனைவோர் மத்தியில் ஒரு நெட்வொர்க்கிங் வட்டத்தை உருவாக்குவதை நோக்கமாகக் கொண்ட வணிகத்திலிருந்து வணிகத்திற்கான போர்ட்டலாகும். கிழக்கு லண்டன் பல்கலைக்கழகத்துடன் (UEL) இணைந்து COWE ஆல் BIC அமைக்கப்பட்டது. 
* 200 கோடிக்கும் அதிகமான முதலீட்டையும் நூற்றுக்கும் மேற்பட்ட நிறுவனங்களின் பங்கேற்பையும் ஈர்ப்பதாகக் கூறப்படும் உணவுப் பூங்காவை COWE அமைத்தது. 

## மேற்கோள்கள்

பகுப்பு:பெண்களுக்கான அமைப்புகள்
காட்சி வழிக் கற்றல்

**காட்சி வழிக் கற்றல்**  (Visual learning) என்பது நீல் ஃப்ளெமிங்கின் VARK மாதிரியின் கற்றல் பாணிகளில் ஒன்றாகும், இதில் ஒரு காட்சி வடிவத் தகவல் கற்பவருக்கு வழங்கப்படுகிறது. கற்பவர்களுக்குத் தகவலை திறம்பட விளக்குவதற்கு வரைபடங்கள், விளக்கப்படங்கள் மற்றும் காட்சித் தூண்டுதலின் பிற வடிவங்களைப் பயன்படுத்தலாம். ஃப்ளெமிங் VARK மாதிரியானது இயக்கம் சார் கற்றல் மற்றும் செவிவழிக் கற்றலையும் உள்ளடக்கியது.  ஆனால், காட்சிவழிக் கற்றல் உபகரணங்களை வழங்குவது கற்றலை மேம்படுத்துகிறது என்பதற்கு எந்த ஆதாரமும் இல்லை.

## நுட்பங்கள்
வரைகலை அமைப்பாளர்களைப் பயன்படுத்துவது பின்வரும் பகுதிகளில் மாணவர் செயல்திறனை மேம்படுத்துகிறது என்று ஒரு ஆய்வு முடிவு செய்தது. 

; தக்கவைத்தல்
: மாணவர்கள் தகவலை நன்றாக நினைவில் வைத்துக்கொள்வதோடு, அது காட்சி மற்றும் வாய்மொழியாகக் கற்றுக் கொள்ளப்படும்போது அதை சிறப்பாக நினைவுபடுத்த முடியும். 

; வாசித்துப் புரிந்துகொள்ளுதல்
: வரைகலை அமைப்பாளர்களின் பயன்பாடு மாணவர்களின் வாசிப்புப் புரிதலை மேம்படுத்த உதவுகிறது. 

; மாணவர் சாதனை
: கற்றல் குறைபாடுகள் உள்ள மற்றும் இல்லாத மாணவர்கள் உள்ளடக்கப் பகுதிகள் மற்றும் தர நிலைகளில் தங்களது செயல்திறனை மேம்படுத்துகின்றனர். 

## மேற்கோள்கள்
பகுப்பு:கற்றல் முறைகள்
சர்மிசுதா பிரீதம்

thumb|சர்மிசுதா பிரீதம்
**சர்மிசுதா பிரீதம்** (ஆங்கிலம்: *Sarmistha Pritam*; ) (பி. 18 திசம்பர் 1987) என்பவர் ஓர் அசாமிய எழுத்தாளர் ஆவார். முதுகெலும்புத் தசைநார் சிதைவு உள்ளவர்களுக்கும் இவர் ஆலோசகராகவும் இவர் இருக்கிறார்.

## இளமை
சர்மிசுதா பிரீதம் 18 திசம்பர்  1987 அன்று அசாம் மாநிலம் நகோன், புலாகுரியில் பிறந்தார். தனது 5 வயதில், இவருக்கு முதுகெலும்புத் தசைநார் வலுவிழப்பு நோய் இருப்பது கண்டறியப்பட்டது. இது 8 வயதிற்குள் குறிப்பிடத்தக்க உடல் குறைபாடுகளை ஏற்படுத்தியது.

இருப்பினும் பிரீதம், பொருளாதாரத்தில் நல்ல மதிப்பெண்களுடன் இளநிலைப் பட்டம் பெற்றார். பூலகுரி எல். பி. பள்ளியில் பள்ளிப் படிப்பைத் தொடங்கிய இவர், பூலகுரி உயர்நிலைப் பள்ளியில் சேர்ந்தார். இவர் தனது உயர்நிலைக் கல்வியை ரகா உயர்நிலைப் பள்ளியிலும், கல்லூரிக் கல்வியினை ராகா கல்லூரியிலும் முடித்தார்.

## இலக்கிய வாழ்க்கை
பிரீதம் பல்வேறு அசாமியப் பத்திரிகைகள் மற்றும் செய்தித்தாள்களின் எழுத்தாளராகத் தனது வாழ்க்கையைத் தொடங்கினார். 2013-இல் இவரது  கட்டுரைகளின் தொகுப்பான *தாவோரியா அகக்சோர் பெலி* (இருண்ட வானத்தில் சூரியன்), கவிதைத் தொகுப்பு, *டோக்மோகலி* (பகல் நேரம்) மற்றும் சுயசரிதை *ஆத்மகதா* ஆகியவற்றை வெளியிட்டார். இவரது நான்காவது புத்தகம் குழந்தைகளுக்காக *அல்புலர் சோபுன்* (அல்புலின் கனவு) என்ற தலைப்பில் எழுதப்பட்டது.

2015ஆம் ஆண்டில், இவர் தனது சுயசரிதையின் ஆங்கிலம் மற்றும் இந்தி பதிப்புகளுக்குத் தேசியப் புத்தக அறக்கட்டளையிலிருந்து மதிப்பூதியம் பெறுவதற்காக உதவி வேண்டி பிரதமர் நரேந்திர மோதிக்குக் கடிதம் எழுதினார். 2021-இல் இவர் *அனதஹின்*, *ரங்*, *பலுகத் பியோலி பேலா* மற்றும் *போரன் நிகோர்* ஆகிய நூல்களையும் எழுதியுள்ளார்.

2021ஆம் ஆண்டில், திரைப்படத் தயாரிப்பாளர் பாபி சர்மா பருவா தனது அடுத்த படமான *தியோகா* (வாக்கிங் இன் தி ஏர்) ப்ரீதமின் வாழ்க்கையை அடிப்படையாகக் கொண்டது என்று அறிவித்தார்.

## ஆலோசனை
பிரீதம் அறிவியலை ஊக்குவிக்கும் *எல்லோரா விக்யான் மஞ்சா* என்ற தன்னார்வத் தொண்டு நிறுவனத்தில் உறுப்பினராக உள்ளார். 2021ஆம் ஆண்டில், முதுகெலும்புத் தசைச் சிதைவு உள்ளவர்களுக்காகவும், சிகிச்சைக்கான செலவினங்களுக்காக அரசாங்கத்தின் உதவிக்காகவும் இவர் பணியாற்றினார்.

## நூல் வெளியீட்டு பணிகள்

* ஆத்மகதா (சுயசரிதை)
* அல்புலோர் சோபுன் (குழந்தைகள் நாவல்)
* அந்தஹீன் (உந்துதல் பேச்சாளர் நிக் வுஜிசிக்கின் வாழ்க்கை மற்றும் படைப்புகள் பற்றிய சுயசரிதை)
* என் முகத்தில் சூரியன் (அசாமிய மொழியில் எழுதப்பட்ட சுயசரிதையின் ஆங்கில மொழிபெயர்ப்பு, பிரபுல்லா கடோக்கி மொழிபெயர்த்தது. தேசியப் புத்தக அறக்கட்டளை வெளியீடு)
* மேரா ஜிவோன் மேரி கஹானி (கஜேந்திர ரதியின் ஆத்மகதாவின் இந்தி மொழிபெயர்ப்பு. தேசியப் புத்தக அறக்கட்டளை வெளியிட்டது)
* ரங் (நாவல்)
* பலுகத் பியாலி பேலா (நாவல்)

## விருதுகள்
* 2012 முனின் போர்கடகி விருது, *ஆத்மகதா*
* 2015 மாநில அரசின் இலக்கிய விருது
* கீதாஞ்சலி பாருவா மிலி இலக்கிய விருது, 2017
* தேவ்சன்சு சிறப்பு இலக்கிய விருது, 2017
* 2017 கே. கே. கண்டிக்யு, தேசிய நிதியுதவி
* கோமன் பர்கோகானி பாடா இலக்கிய விருது, *ரங்*கிற்காக

## மேற்கோள்கள்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:1987 பிறப்புகள்
பகுப்பு:வாழும் மக்கள்
காவேரி கச்சாரி

**கபேரி கச்சாரி** (*Kaveri Kachari*) ஓர் எழுத்தாளர், கவிஞர், அரசியல் மற்றும் பொருளாதாரப் பேச்சாளர் ஆவார். இவர் அசாம் ஐக்கிய விடுதலை முன்னணி, உல்பா எனப்படும் அமைதிப் பேச்சு செயல்முறை அமைப்பின் தலைவரான அரபிந்தா ராஜ்கோவாவின் மனைவி ஆவார். கல்லூரி நாட்களிலிருந்தே கவிதைத் திறமைக்காக கச்சாரி அறியப்பட்டவர்.

## தனிப்பட்ட வாழ்க்கை
1980களின் பிற்பகுதியில், இவர் குவகாத்தி பல்கலைக்கழகத்தில் மாணவியாக இருந்தபோது, அரபிந்தா ராஜ்கோவாவை மணந்தார். இவர்கள் திருமணத்தின் ஆரம்ப நாட்களை அசாம் மற்றும் பூடான் காடுகளில் கழிக்க வேண்டியிருந்தது. இவர்களுக்கு கம்செங் ராஜ்குமாரி (மகள்) மற்றும் கதாதர் (மகன்) என்ற இரு குழந்தைகள் உள்ளனர்.

## கைது
கச்சாரி, தனது கணவர் ராஜ்கோவா, துணை சி-இன்-சி ராஜு பருவா மற்றும் ராஜ்கோவாவின் மெய்க்காப்பாளர் ராஜா போரா ஆகியோருடன் 4 திசம்பர் 2009 அன்று காலை மேகாலயாவில் உள்ள இந்திய-வங்காளதேச எல்லைக்கு அருகில் எல்லைப் பாதுகாப்புப் படையிடம் சரணடைந்ததாகக் கூறப்படுகிறது. இவர் மீது எந்த வழக்கும் நிலுவையில் இல்லாததால் நீதிமன்றத்தில் ஆஜர்படுத்தப்படவில்லை. இவரும் மற்ற பெண்களும் அவர்களது சிறார்களுடன் குவகாத்தியில் உள்ள 4வது அசாம் காவல்துறை படைப்பிரிவின் விருந்தினர் மாளிகையில் தங்க வைக்கப்பட்டனர்.

## குடும்ப பாதுகாப்பு
ராஜ்கோவாவின் அண்ணன் அஜய் ராஜ்கோன்வார், 97 வயதான அவர்களின் தாயார் இவர்களைச் சந்திக்கும் வகையில், தனது சகோதரரின் குடும்பத்தைத் தங்கள் பாதுகாப்பில் வைக்க விரும்புவதாகக் கூறியதாகக் கூறப்படுகிறது. "காவேரி மற்றும் இரண்டு குழந்தைகளை -- 13 வயது மகள் மற்றும் ஐந்து வயது மகன் -- சிப்சாகரில் உள்ள லக்வாவில் உள்ள தங்கள் தாயிடம் அழைத்துச் செல்ல நாங்கள் தயாராக இருக்கிறோம் என்று தெரிவித்தார். கச்சாரி மேற்கொண்டு அமைப்பு ரீதியாக வேலை செய்ய விரும்பினால் தாங்கள் எதுவும் சொல்ல முடியாது," என்று அஜய் செய்தியாளர்களிடம் கூறினார்.

## மேலும் பார்க்கவும்

* அசாம் ஐக்கிய விடுதலை முன்னணி

## மேற்கோள்கள்

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
மௌசுமி கந்தாலி

**மௌசுமி கந்தாலி** (ஆங்கிலம்: Moushumi Kandali; ) இந்தியாவின் அசாமைச் சேர்ந்த எழுத்தாளர், வரலாற்றாசிரியர் மற்றும் மொழிபெயர்ப்பாளர் ஆவார். இவர் 1998-இல் தனது முதல் சிறுகதைத் தொகுப்பான *லம்படா நாச்சோர் சேஷோட்*சை வெளியிட்டார். இந்நூலுக்கு 2000ஆம் ஆண்டில் முனின் பர்கடாகி விருது வழங்கப்பட்டது. இவர் புனைகதை மற்றும் கலையின் ஆராய்ச்சியாளர் மற்றும் எழுத்தாளர். அசாமில் உள்ள தேஜ்பூர் பல்கலைக்கழகத்தில் கலாச்சார ஆய்வுகள் துறையில் உதவி பேராசிரியராகவும் இவர் பணிபுரிகிறார்.

## இளமை
மௌசுமி கந்தாலி குவகாத்தியில் உள்ள காட்டன் கல்லூரியில் பட்டம் பெற்றார். 1998-இல், கவுஹாத்தி பல்கலைக்கழகத்தில் தங்கப் பதக்கத்துடன் தத்துவத்தில் முதுகலைப் பட்டம் பெற்றார். பின்னர் பரோடாவில் உள்ள எம். எசு. பல்கலைக்கழகத்தில் கலை வரலாறு மற்றும் அழகியல் துறையில் முதுகலைப் பட்டம் பெற்றார். இதே பல்கலைக்கழகத்தில் நுண்கலை துறையில் முனைவர் பட்டமும் பெற்றார்.

## தொழில்
கந்தாலி சால்வடார் *டாலியின் டைரி ஆப் எ ஜீனியசை* அசாமிய மொழியில் மொழிபெயர்த்தார். மிசிங் நாட்டுப்புறக் கவிதைகளை ஆங்கிலத்திலும் மொழிபெயர்த்துள்ளார். இது 2008-இல் சாகித்திய அகாத்மியால் வெளியிடப்பட்டது. 2022-இல், அவரது கதையின் ஆங்கில மொழிபெயர்ப்பு, *தி பிளாக் மேஜிக் வுமன்* வெளியிடப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:அசாமிய எழுத்தாளர்கள்
மகளிர், குழந்தைகள் மேம்பாடு மற்றும் சமூக நலத்துறை, மேற்கு வங்காளம்

**மகளிர், குழந்தைகள் மேம்பாடு மற்றும் சமூக நலத்துறை, மேற்கு வங்காளம்** என்பது மேற்கு வங்காள அரசின் துறைகளில் ஒன்றாகும். அம்மாநிலத்தின் பெண்கள், குழந்தைகள் மற்றும் சமூக நலன் மேம்பாட்டிற்கும் அதன் திட்டங்களுக்கும் இத்துறையே பொறுப்பாகும்.

பாலினம், வயது, இயலாமை அல்லது சூழ்நிலை ஆகியவற்றின் அடிப்படையில் வரலாற்று ரீதியாக ஒடுக்கப்பட்ட, புறக்கணிக்கப்பட்ட அல்லது வளர்ச்சியிலிருந்து விலக்கப்பட்ட மக்களை பாதுகாத்தல், சமத்துவம் மற்றும் உள்ளடக்குதல் ஆகியவற்றை நோக்கமாகக்கொண்டு இத்துறை இயங்குகிறது.

## அமைச்சர்கள் பட்டியல்

* சபித்ரி மித்ரா
* சசி பஞ்சா

## அறிமுகம்
மேற்கு வங்காள மாநிலத்தில் நிலவும் வறுமையை எதிர்த்துப் போராடுவதற்கும், அம்மாநிலத்தில் நிலையான மற்றும் சமமான வளர்ச்சியை ஊக்குவிப்பதற்கும் மேற்கு வங்காள அரசாங்கத்தின் பரந்த மூலோபாயத்தில் இந்த பெண்கள் மேம்பாடு மற்றும் சமூக நலன் மற்றும் குழந்தைகள் மேம்பாட்டுத் துறை முக்கியப் பங்கு வகிக்கிறது. வறுமை, கல்வியறிவின்மை மற்றும் வளங்களுக்கான சமமற்ற அணுகல் ஆகியவை அம்மாநிலத்தில் நிலவிவரும் தற்கால பிரச்சனைகளாகும். விளிம்பு நிலையில் உள்ளவர்களுக்கு - குழந்தைகள் மற்றும் மிகவும் வயதானவர்கள், சமூகம் அல்லது குடும்ப ஆதரவு இல்லாமல் சமூகத்தின் விளிம்புகளில் வாழ வேண்டிய கட்டாயத்தில் உள்ள பெண்கள், மாற்றுத்திறனாளிகள், திருநங்கைகள், வீடற்ற நபர்கள் மற்றும் போதைப்பொருளுக்கு அடிமையானவர்கள்வர்களுக்கு சமூகப் பாதுகாப்பு மற்றும் பாதுகாப்பை வழங்கவும் இத்துறை உறுதிபூண்டுள்ளது.

## துறை கட்டுப்பாடு மற்றும் பிரிவுகள்

### இயக்குநரகம் மற்றும் இதர பிரிவுகள்

* சமூக நல இயக்குநரகம்
* குழந்தைகள் உரிமைகள் மற்றும் கடத்தல் இயக்குநரகம்
* ஒருங்கிணைந்த குழந்தைகள் மேம்பாட்டு சேவைகள் இயக்குநரகம்
* மாற்றுத்திறனாளிகளுக்கான மாநில ஆணையம்
* மாநில குழந்தைகள் உரிமைகள் பாதுகாப்பு ஆணையம்
* மாநில மகளிர் ஆணையம்
* வேக்ரன்சிக்கான கட்டுப்பாட்டாளர் அலுவலகம்
* மேற்கு வங்க சமூக நல வாரியம்
* மேற்கு வங்க திருநங்கைகள் மேம்பாட்டு வாரியம்
* மேற்கு வங்க பெண்கள் மேம்பாட்டு நிறுவனம்
* பெண்களுக்கான மாநில வள மையம்
* மாநில குழந்தைகள் பாதுகாப்பு சங்கம்
* மேற்கு வங்க பணிக்குழு மற்றும் பெண்கள் மற்றும் குழந்தைகளின் RRRI
* கன்யாஸ்ரீ பிரகல்பா

## மேற்கோள்கள்

பகுப்பு:மேற்கு வங்காள அரசு
கோத்தி (பாலினம்)

இந்திய துணைக்கண்டத்தின் கலாச்சாரத்தில் **கோத்தி**, என்பவர் ஒரு பாலின உறவுகளில் " பெண்பால் " பாலினத்தை தேர்வு செய்யும் அல்லது விரும்பி ஏற்றுக்கொள்ளும் ஒரு ஆண் அல்லது இளைஞன் ஆவார். இவர்கள் பெரும்பாலும் பாலுறவில் ஊடுருவக் கொடுக்கும் தன்மையுனராக இருப்பார்கள். அதே நேரம் ஊடுருவும் செயல்களைச் செய்யும் சக ஆண் பங்காளிகள் **பந்தி** என்றும் அழைக்கப்படுகின்றனர்.

**கோத்தி** என்ற வார்த்தையின் தோற்றம் தெளிவாக ஆவணங்களிலோ குறிப்புகளிலோ காணப்படவில்லை. இதன் உண்மையான பொருள் "ஃபாக்(fag)" அல்லது "சிஸ்ஸி(sissy)" போன்ற ஒரு அவதூறுத்தன்மையாகும். இதற்கு இணையாக *துரானி* ( கொல்கத்தா), *மேனகா* ( கொச்சி), *மேடி* ( நேபாளம் ) மற்றும் *ஜெனானா* ( பாகிஸ்தான் ) ஆகியவை அந்தந்த பகுதிகளில் பயன்படுத்தப்ப்டுகிறது.

கோத்திகள், ஹிஜ்ராக்களிடமிருந்து முற்றிலும் வேறுபடுகிறார்கள், கோத்தீக்கள் ஹிஜ்ராக்கள்போன்று திட்டக் குமுகமாக வாழமாட்டார்கள். மேலும், எல்லா கோத்திகளும் ஹிஜ்ராவாக மாறுவதற்கான துவக்க சடங்குகள் அல்லது உடல் மாற்ற நடவடிக்கைகளுக்கு உட்படுத்தப்படுவதில்லை. அவர்கள் ஹிஜ்ராவைப் போலவே இருக்கின்றனர், ஏனெனில் அவர்கள் மனதளவில் மட்டுமே பெண்தன்மையை உணர்ந்து, தங்களது தற் பாலின காதலருடன் தற்பால்சேர்க்கை உடலுறவில் பெண்ணியப் பாத்திரத்தை மட்டுமே விரும்புவார்கள் மாறாக பெண்ணியத் தன்மையை வெளிப்புற அடையாளங்களில் காட்டிக்கொள்ள விரும்புவதில்லை. ஆனால் சிலசமயங்களில் அவர்கள் ஆண் விபச்சாரத்தின் மூலம் சக தன்மையுள்ள ஆண்களுக்கு அல்லது இருபால் விரும்பும் ஆண்களுக்கு பாலியல் உதவி செய்யலாம்.

கோத்தி என்ற சொல் இந்தியாவில் உள்ள ஆண்களுக்கு அவர்களின் மூன்றாம் பாலினத்திற்கு இணங்கிய அல்லது தொடர்புடைய அனைத்தையும் உள்ளடக்கிய சொல் என்றே பிற ஆதாரங்களும் கூறுகின்றன. எனவே கோத்தி என்ற சொல்லில் ஹிஜ்ராவின் அடையாளமும் அடங்கும்.

## மேலும் பார்க்கவும்
* தமிழ் பாலியல் சிறுபான்மையினர்

## மேற்கோள்கள்

பகுப்பு:இந்தியப் பண்பாடு
பகுப்பு:பாலினம்
பகுப்பு:ந.ந.ஈ.தி
இறால் மலாய் கறி

**இறால் மலாய் கறி** அல்லது **மலாய் இறால்**, என்றும் அழைக்கப்படும் இந்த உணவுப்பொருள், புலி (பாக்தா) மற்றும் சிங்க இறால் (சிங்ரி), தேங்காய் பால் இணைத்து மசாலாப் பொருட்களோடு செய்யப்படும் ஒரு வங்காள சமையல் உணவாகும். வங்காளம் முழுவதும் பிரபலமாக உள்ள இது,  திருமணங்கள் மற்றும் கொண்டாட்டங்களின் போதோ அல்லது அவர்கள் வீட்டிற்கு வரும் சிறப்பு விருந்தினர்களுக்காக சமைக்கப்பட்டு பரிமாறப்படுகிறது, கொல்கத்தாவில் உள்ள ஆங்கிலேயர்களிடையே மிகவும் பிரபலமாக இருந்த இவ்வுணவானது காக்ஸ் பஜாரில் இருந்து இந்தியா முழுவதும் மிகவும் பிரபலமானதாகும்

## மேற்கோள்கள்

பகுப்பு:இந்திய உணவுகள்
மத வழிபாட்டுத் தலங்களுக்கு வருகைகள் குறித்த இருதரப்பு நெறிமுறை,1974

**மத வழிபாட்டுத் தலங்களுக்கு வருகைகள் குறித்த இருதரப்பு நெறிமுறை,1974** என்பது இந்தியாவுக்கும் பாக்கித்தானுக்கும் இடையிலான பரஸ்பரம் ஒப்புக் கொள்ளப்பட்ட மத வழிபாட்டுத் தலங்களுக்கு வருகைகள் குறித்த இருதரப்பு ஒப்பந்தமாகும், 

இந்திய மற்றும் பாகிஸ்தானிய குடிமக்கள் இவ்விரு நாடுகளிலும் உள்ள பொதுவான, ஒப்புக்கொள்ளப்பட்ட மத வழிபாட்டுத் தலங்களுக்கு அந்தந்த மத பக்தர்கள் எளிதாக சிக்கலின்றி செல்ல உதவுகிறது.    நவம்பர் 2018 நிலவரப்படி, பாகிஸ்தானில் பதினைந்து இடங்களும் இந்தியாவில் ஐந்து இடங்களும் இந்த நெறிமுறையின் கீழ் இணைக்கப்பட்டுள்ளன.

பந்த்-மிர்சா ஒப்பந்தம்  என்றழக்கப்படும் இதன்படி, ஒப்புக் கொள்ளப்பட்ட வழிபாட்டுத் தலங்களின் பட்டியலில் உள்ள வழிபாட்டுத் தலங்கள் முறையாக பராமரிக்கப்படுவதையும், அவற்றின் புனிதத்தன்மை பாதுகாக்கப்படுவதையும் உறுதி செய்ய அனைத்து முயற்சிகளையும் மேற்கொள்வது அந்தந்த நாடுகளின் கடமையாகும்.

## மத வழிபாட்டுத் தலங்ககளின் பட்டியல்
இந்த நெறிமுறையின் கீழ் ஒப்புக்கொள்ளப்பட்ட மத வழிபாட்டுத் தலங்களின் பட்டியல்: 

### இந்தியா

# அஜ்மீர் ஷெரீப் தர்கா, ராஜஸ்தானின் அஜ்மீரில் உள்ள சூஃபி துறவி மொய்னுதீன் சிஷ்டிக்கு அர்ப்பணிக்கப்பட்டுள்ளது.
# டெல்லியில் உள்ள நிஜாமுதீன் தர்கா, சூஃபி துறவி நிஜாமுதீன் அவுலியாவுக்கு அர்ப்பணிக்கப்பட்டுள்ளது.
# அமீர் குஸ்ரோ, டெல்லியில் சூஃபி இசைக்கலைஞர் அமீர் குஸ்ரோவுக்கு அர்ப்பணிக்கப்பட்டது
# சிர்ஹிந்த் ஷெரீப், முஜாதித் அல்ஃப் சானி சிர்ஹிந்த், பஞ்சாப், இந்தியா
# ஹரித்வாருக்கு அருகில் உள்ள சூஃபி துறவி அலாவுதீன் அலி அகமது சபீருக்கு அர்ப்பணிக்கப்பட்ட கல்யார் ஷெரீப்

### பாகிஸ்தான்

# ஹயாத் பிடாஃபி, கோட்கியில் ஷதானி தர்பார்
# லாகூரில் உள்ள கடாஸ்ராஜ் தாம்
# நங்கனா சாஹிப்பின் குருத்வாராக்கள்
# குருத்வாரா பஞ்ச சாஹிப், ஹசன் அப்தால்
# ரஞ்சித் சிங்கின் சமாதி, லாகூர்
# குருத்வாரா தேரா சாஹிப், லாகூர்
# குருத்வாரா ஜனம் ஆஸ்தான், நங்கனா சாஹிப்
# குருத்வாரா திவான் கானா, லாகூர்
# குருத்வாரா ஷாஹீத் கஞ்ச், சிங்கானியன், லாகூர்
# குருத்வாரா பாய் தாரா சிங், லாகூர்
# ஆறாவது குருவின் குருத்வாரா, மொசாங், லாகூர்
# குரு ராம் தாஸ் பிறந்த இடம், லாகூர்
# குருத்வாரா செவீன் பாட்ஷாஹி, மொசாங், லாகூர்
# டேட்டா கஞ்ச் பக்ஷ் ஆலயம், லாகூர்
# மிர்பூர் மாதெலோ, சிந்து

## மேற்கோள்கள்

பகுப்பு:இந்தியாவில் சமயம்
பகுப்பு:பாக்கித்தானில் சமயம்
சோமலம்மா

**சோமனாலம்மா** மற்றும் **சோமநாயகி அம்மா** என்றும் அழைக்கப்படும் **சோமலம்மா**, என்பவர், *[[சோம பானம்|சோமபானத்தை]]* பாதுகாத்து, அதன் மூலம் தனது பக்தர்களின் உடல்நலம் மற்றும் மனநலனை அருளும் ஒரு இந்து சமய பெண் தெய்வமாகும்.

## சோம பானம்
இந்து தொன்மவியலின் அடிப்படையில் **சோம பானம்** (சமஸ்கிருதம்: सोम, சோமா) என்பது இந்தோ-ஈரானிய மக்கள்(ஆரியர்கள்) அருந்தும் பானமாகும். மயக்கம் தரும் பானங்களில் வேதகால மக்களிடையே மிக விரிவாக பரவி இருந்தது.

*ஹோமா* ( அவெஸ்தான் , ப்ரோட்டோ-இந்தோ-ஈரானிய மூலமான *சௌமா-* விலிருந்து) எனப்படும் இவை, ஆரம்பகால இந்தோ-ஈரானிய மக்களுக்கும், பிற்கால வேத மற்றும் பெரிய பாரசீக கலாச்சாரங்களுக்கும் பொதுவான முக்கியமான சடங்குகளில் பயன்படுத்தப்படும் பானமாகும். ரிக்வேதத்தில் இப்பானத்தை பற்றியும் அதன் ஆற்றல்மிக்க குணங்களைப் புகழ்ந்தும் பல பாடல்கள் அடிக்கடி குறிப்பிடப்படுகிறது, அவெத்தாவில், ஹோமா முழு யாஷ்டையும் அர்ப்பணித்துள்ளது.

வேதங்களில், *சோமா* புனிதமானது மற்றும் தெய்வீகமாக (*[[தேவர்கள்|தேவ பானமாக]]* ) உருவகப்படுத்தப்படுகிறது. கடவுள், பானம் மற்றும் தாவரம் ஆகியவைகளை குறிக்க ஒரே வார்த்தையை பயன்படுத்தியுள்ளதால் குறைந்தபட்சம் வித்தியாசம் தெளிவற்றதாக இருக்கலாம். 

இந்த அம்சத்தில், *சோமா* என்பது கிரேக்க அம்ப்ரோசியா (*[[அமிர்தம்|அமிர்தத்திற்கு]]* இணையான) பானத்தைப் போன்றது; அதையே தெய்வங்கள் குடித்து அவர்களை தெய்வமாக்குகிறது. இந்திரனும் அக்னியும் சோமத்தை அதிக அளவில் உட்கொள்வதாக சித்தரிக்கப்படுகிறார்கள். மனிதர்கள் *சோமத்தை* உட்கொள்வது அவர்களுக்கு தெய்வீக குணங்களை வழங்குவதாக நம்பப்படுகிறது.

## கோவில்கள்
சோமாலம்மா தேவி கோவில்கள் முக்கியமாக ஆந்திரா மற்றும் தெலுங்கானா பகுதியிலும் வாழும் ஒரு தெலுங்கு சாதியினரான கவுட் சமூகங்களால் நிர்வகிக்கப்படுகிறது. ஒவ்வொரு ஆண்டும், ஆந்திரப் பிரதேசத்தில் உள்ள பல்வேறு கோவில்களில் அவளது பக்தர்கள் பலர் கூடுகிறார்கள்.

* சோமலம்மா கோவில், கைகலபாடு, காக்கிநாடா
* சோமாலம்மா கோவில் ராஜமுந்திரி-533103
* சோமலம்மா கோவில் ஜங்காரெட்டி குடம், மேற்கு கோதாவரி
* சோமாஜிகுடா, ஹைதராபாத்
* சோமரம், சோமாவரம், வாரங்கல்
* சோமரம், சோமாவரம், நல்கொண்டா
* சோமராஜபுரம், கொத்தூர், ஸ்ரீகாகுளம்
* சோமாவரம், சத்திரிய மண்டலம், கிருஷ்ணா டி.டி
* சோமாவரம் நந்திகம மண்டலம்
* சோமவாரப்பாடு, பெடபருப்புடி மண்டலம்
* சோமசுந்தரபாலம், தெனாலி, குண்டூர் டி.டி
* சோமாவரம், வைரா மண்டலம், கம்மம்
* சோமரம், சைதாப்பூர் மண்டல், கரீம் நகர்
* சோமன்பள்ளே, ஜகித்யால் மண்டல்
* சோமரம் தித்வாய், நிஜாமாபாத் டிடி
* சோமபுரம், கடிவேமுலா, கர்னூல்
* சோமலாவண்டலப்பள்ளி, தலுபுலா, அனந்தபூர்
* சோமலாபுரம், திரேஹால்
* சோமகட்ட, சிலமட்டு
* சோமபுரம், பெத்தூர், சித்தூர்
* சோமநாதபுரம், பெனுமூர் மண்டலம்
* சோமலகத்தா கிராமம், மதனப்பள்ளி மண்டலம்
* சோமராஜுலபள்ளே, கேவிபள்ளே மண்டல்

## மேலும் பார்க்கவும்

* ரேணுகா

## குறிப்புகள்

பகுப்பு:இந்து பெண் தெய்வங்கள்
பகுப்பு:இந்து தொன்மவியல்